Gelowiges in 'n kultuur wat toenemend vyandig gesind is - www.bybelkennis.co.za
The place where God has supremely destroyed all human arrogance and pretension is the cross. —D.A. Carson
'n Slaaf is nie belangriker as sy eienaar nie. As hulle My vervolg het, sal hulle julle ook vervolg (Johannes 15:20).
Volgelinge van Jesus moet ongeregtigheid verwag. Daar is organisasies wat werk vir die beskerming van die regte van Christene. Maar ons moenie onsself as 'n spesiale belangegroep sien wat kla as mense nie van ons hou nie. God se mense het 'n lang geskiedenis van mense wat nie van hulle hou nie.
Dit beteken nou nie ons moet daarna soek om gehaat te word nie. Dit is belangrik dat ons die evangelie reg verteenwoordig.
Vriendelikheid, die hart van 'n dienaar en liefde is noodsaaklik as ons die waarheid praat. As dit moontlik is, sover dit van julle afhang, leef in vrede met alle mense (Romeine 12:18).
Die evangelie is goeie nuus, maar dit beledig ook sommige mense. Mense hou nie daarvan om sondaars genoem te word nie; mense hou nie daarvan om te hoor dat hulle behoort in die hel te eindig nie. Geliefdes, moenie verbaas wees oor die vuurproef waaraan julle onderwerp word nie. Dit is nie iets vreemds wat met julle gebeur nie (1 Petrus 4:12).
As ons ons oë op iemand anders as Jesus vestig sal ons nie die stamina hê om kritiek en selfs openlike vyandigheid te verduur nie. As ons nog steeds die guns van mense soek, sou ek geen dienaar van Christus wees nie (Galasiërs 1:10).
Jesus is ons gehoor van Een; ons sal voor sy regterstoel staan – voor niemand anders s'n nie. Ons moet daarna uitsien om Hom te hoor sê: "Mooi so goeie en getroue slaaf." Wat ander mense dink, is nie van belang nie.